Alfred Sisley

**Alfred Arthur Sisley** (* 30. Oktober 1839 in Paris; † 29. Januar 1899 in Moret-sur-Loing) weer en Maler vun den Impressionismus.

## Leven
Sisley keem in Frankriek as Söhn vun engelsch Kooplüüd up de Welt. Sien Vader hett en Vermögen in' Hannel mit Süüdamerika maakt. Nah de School wurr Alfred 1857 nah London schickt, um dor ok den Koopmannsberop to leern. He wull aber lever Künstler wurrn, gung dorüm 1862 nah  Paris torüch un is in dat Atelier vun den Maler Charles Gleyre intreden, wor he Pierre-Auguste Renoir un Claude Monet kennenlernt hett. Sien ganz Leven bleev he mit de beid good Früend. 

In' Juni 1866 fung he en Beziehung mit Marie Lescouezec, ok ünner de Naam Eugénie Lescouezec bekannt, an. Ut dit Verhältnis gungen twee Kinner hervör; 1897 hebbt se denn heiraadt.  En innig Dorstellen vun en Paar, dat Renoir um 1868 malt hett, wurrd faken as Porträt vun de beid ansehn, disse Tosommenhang is aber nich sekert. Dat Bild kann in dat Wallraf-Richartz-Museum in Köln ankeeken wurrn.

Sisley sien eerst künstlerisch Vörbiller weern de angelsch Landschapsmaler vun dat fröh 19. Jorhunnert, as William Turner, John Constable un Richard Parkes Bonington, deren Biller he in London kennenlernt hett, un later de franzöösch Maler Jean-Baptiste Camille Corot un Gustave Courbet. In' Pariser Salon van 1867 stell  he eerstmals en eegen Gemälde ut, hett sück aber af etwa 1870 tonehmend den Impressionisten un ehrn Malstil towendt.

In' Düütsch-Franzööschen Krieg van 1870/1871 verlor de Familie Sisley hör Vermögen, dat bit dorhen ok to Ünnerstütten vun Alfred deent harr. Sisley bleev van dor an bit to sien Dood middelloos, ok wenn he eenig Biller verkoopen kunn, ünner annern an  Édouard Manet un an den Singer Jean-Baptiste Faure. Dissen Umstand un de Ünnerstütten dör den Kunsthändler Paul Durand-Ruel un den Kritiker Théodore Duret hett Sisley dat to verdanken harrt, dat he sien Familie un sück finanziell över Water hollen un sück tomindst  Malutensilien un Farven koopen kunn.

1874 bedeelig he sück mit fiev Landschapsbiller an de Eerst Impressionisten-Utstellen. 1879, vun finanzieller Not dreven, hett he dat nochmal mit den Salon versöcht, wat aber ahn Spood bleev: Sien vörsehn Bild wurr vun de Jury afwiest. 1882 hett he sück to'n letzten Mal, mit 27 Biller, an en  Gruppenutstellen vun de Impressionisten bedeeligt.

Sisley gull – in' Gegensatz to anner Impressionisten – as schüchtern, Vincent van Gogh hett hüm in en Breef an sien Bröer *den schüchternsten und sanftesten der Impressionisten* nömmt. To Leevtieden kreeg he nie de künstlerische Beachtung, de he verdeent harr.  

Siet 1895 hett he, as later faststellt wurr, an Kehlkopfkrebs leeden, an de he toletzt in dat Johr 1899 storven is. Sowohl Renoir as ok Monet keemen to sien Begräbnis. Camille Pissarro schreev kört vör sien Dood över hüm: „Er ist ein großer und herrlicher Künstler. Meiner Meinung nach kommt er den bedeutendsten Meistern gleich.“

## To sien Wark
Berühmt sünd vör allen de Schilderungen vun Sisley vun de Seine un hör Brüggen in de dormalig Pariser Vörstäder. In' Gegensatz to Renoir un Monet, de faken de glieker Motive malt hemm as Sisley, sünd Landschapen un Oörd bi hüm in Momenten vun de Ruh dorstellt. "Die Landschaft scheint ob ihrer eigenen Schönheit völlig in Trance verfallen zu sein, nur der Himmel und das Wasser sind in Bewegung". Seine Bilder sind „... bemerkenswert wegen der herrlichen Farbtöne von Grün, Rosa, Violett, Taubenblau und Creme“. In de Loop vun de Johren sünd Kraft, Utdruck un Farvintensität bi de Biller vun Sisley starker wurrn. Bit to sien Dood bleev Sisley den impressionistischen Stil in sien eegen,  kraftvull Malwies trüe.

## Warken (Utwahl)

## Literatur
* *Die großen Impressionisten. Revolution in der Malerei*, hrsg. v. Bruce Bernard. München: Delphin 1987. ISBN 3-7735-5323-4
* Raymond Cogniat: *Sisley.* München: Südwest-Verlag 1982. ISBN 3-517-00759-5
* Vivienne Couldrey: *Alfred Sisley. The English Impressionist.* Newton Abbot, Devon: David u. Charles 1992. ISBN 0-7153-9920-9
* François Daulte: *Alfred Sisley.* München: Schuler 1975. ISBN 3-7796-5051-7 
* François Daulte: *Sisley - les saisons.* Paris u. a.: Bibliothèque des Arts 1992. ISBN 2-85047-184-4
* Jean Leymarie u. Michel Melot: *Französische Impressionisten. Das graphische Werk von Manet, Pissarro, Renoir, Cézanne, Sisley.* München: Hirmer 1972. ISBN 3-7774-2490-0
* Richard Shone: *Sisley.* London: Phaidon Press 1999. ISBN 0-7148-3892-6
* Carola Lepping: *Huldigung an Sisley.* Norderstedt: Books on Demand GmbH. ISBN 3-8334-1878-8

## Enkeld Nahwiesen


## Weblenken

* DNB-Katalog
* Warken vun Alfred Sisley in Zeno.org
* Bilder von Alfred Sisley im WebMuseum
* Alfred Sisley biography and works  
* Alfred Sisley - The complete works engelsch
* Alfred Sisley Ausstellung in Wupperdal